钦定古今图书集成/明伦汇编/氏族典/第204卷 > 高继宣
## 钦定古今图书集成/明伦汇编/氏族典/第204卷 > 高继宣

按《宋史高琼传》：“琼子继宣，字舜举，幼善骑射，颇工笔
札，知读书。以恩补西头供奉官，惠民河巡督漕船。会
岁饥多盗，兼沿河巡检捉贼，迁阁门祗候、邠州兵马
都监。乾兴初，以内殿崇班为益州都监，历磁、相、邢、洺
都巡检使，知安肃军，徙保州，累迁礼宾使、益州路兵
马钤辖。还为西上阁门使、泾原路钤辖兼安抚使，知”
渭州，迁四方馆使、昭州刺史、知雄州，擢捧日天武四
厢都指挥使、恩州团练使、知并州，迁眉州防御使，卒。